
Parlamentul  RomÂniei

Camera  DeputaȚilor

	Comisia pentru administraţie publică şi amenajarea teritoriului
Nr. 4c-6/158/2015
Plx.335/2015                             
	
	Comisia pentru industrii şi servicii

Nr. 4c-3/117/2015                                                                 

Bucureşti,  29.09.2015


BIROUL PERMANENT

AL

CAMEREI DEPUTAŢILOR

În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului şi Comisia pentru industrii şi servicii au fost sesizate spre dezbatere, în fond, cu proiectul de Lege pentru completarea art.32 din Legea serviciului de alimentare cu apă şi de canalizare nr. 241/2006, transmis cu adresa Plx.335 din 1 aprilie 2015.
În raport cu  obiectul şi conţinutul său, proiectul de lege face parte din categoria legilor ordinare.

	VICEPREŞEDINTE,
	PREŞEDINTE,

	Laurenţiu NISTOR
	Iulian IANCU

	Comisia pentru administraţie publică şi amenajarea teritoriului
Nr. 4c-6/158/2015

Plx.335/2015                             
	
	          Comisia pentru industrii 
                     şi servicii

            Nr. 4c-3/117/2015                                                                 

            Bucureşti,  29.09.2015


RAPORT COMUN
asupra proiectului de Lege pentru completarea art.32 din 
Legea serviciului de alimentare cu apă şi de canalizare nr. 241/2006
În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului şi Comisia pentru industrii şi servicii au fost sesizate spre dezbatere, în fond, cu proiectul de Lege pentru completarea art.32 din Legea serviciului de alimentare cu apă şi de canalizare nr. 241/2006, transmis cu adresa Plx.335 din 1 aprilie 2015 şi înregistrat la Comisia pentru administraţie publică şi amenajarea teritoriului cu nr. 4c-6/158 din 02.04.2015,  respectiv la Comisia pentru industrii şi servicii cu nr. 4c-3/117 din 02.04.2015.
Senatul, în calitate de primă Cameră sesizată, a adoptat proiectul de Lege în şedinţa din 30 martie 2015, cu respectarea art.76 alin.(2) din Constituţia României, republicată.
Consiliul Legislativ,  a avizat favorabil proiectul de lege conform avizului nr. 1208 din 24 octombrie 2014.
Propunerea legislativă are ca obiect de reglementare completarea art.32 din Legea serviciului de alimentare cu apă şi de canalizare nr. 241/2006, republicată, în sensul interzicerii debranşărilor, de la reţelele de distribuţie a apei, a utilizatorilor care achită contravaloarea serviciilor furnizate/prestate.
Guvernul nu susţine adoptarea acestei propuneri legislative, conform adresei nr. 532 din 07 aprilie 2015.
Comisia juridică, de disciplină şi imunităţi a avizat favorabil propunerea legislativă, aviz transmis cu adresa nr.  4c-11/543/02 aprilie 2015.

În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două Comisii sesizate în fond  au examinat propunerea legislativă, în şedinţe separate, Comisia pentru industrii şi servicii în data de 21 aprilie 2015, iar Comisia pentru administraţie publică şi amenajarea teritoriului în data de 22 septembrie 2015.
La dezbaterile din Comisia pentru industrii şi servicii au prezenţi 18 deputaţi din totalul de 20 deputaţi membrii ai comisiei şi au participat în calitate de invitaţi: domnul director Iulian Băndoiu  din partea Autoritatăţii Naţionale de Reglementare pentru Serviciile Comunitare de Utilităţi Publice. 

La dezbaterile din Comisia pentru administraţie publică şi amenajarea teritoriului au fost prezenţi 19 deputaţi din  22 membri ai Comisiei  şi au participat ca invitaţi domnul Doru Ciocan, preşedinte, din partea  Autoritatăţii Naţionale de Reglementare pentru Serviciile Comunitare de Utilităţi Publice, doamna Sirma Caraman Secretar de Stat şi doamna Anca Ginavar şef serviciu din cadrul Ministerului Dezvoltării Regionale şi Administraţiei Publice .
În urma examinării propunerii legislative, a punctelor de vedere transmise de Consiliul Legislativ, Guvern şi comisia avizatoare, membrii celor două comisii au hotărât cu unanimitate de voturi, să propună Plenului Camerei Deputaţilor respingerea iniţiativei legislative, întrucât prevederile acestui proiect de lege se regăsesc în Legea nr. 241/2006 a serviciului de alimentare cu apă şi de canalizare, republicată în Monitorul Oficial al României, Partea I, nr. 679/07.09.2015, astfel proiectul rămânând fără obiect.
În raport cu  obiectul şi conţinutul său, proiectul de lege face parte din categoria legilor ordinare.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
	VICEPREŞEDINTE,

Laurenţiu NISTOR
	PREŞEDINTE

Iulian IANCU


	SECRETAR,

Radu BABUŞ
	SECRETAR,

Radu-Bogdan Ţîmpău


	Consilier parlamentar,

Elena Hrincescu 

	Consilier parlamentar,

Viorica Petraşcu

